Κλινική εκτίμηση ασθενών με σακχαρώδη διαβήτη που υποβλήθηκαν σε σπινθηρογράφημα άρδευσης του μυοκαρδίου:
Creators: name: Κακαλέτσης, Νικόλαος Δημητρίου
Publisher: name: Aristotle University of Thessaloniki
Year: 2012
Subjects: Σπινθηρογράφημα άρδευσης μυοκαρδίου
Σακχαρώδης διαβήτης
Νόσος στεφανιαίων αγγείων
Πρόγνωση
Myocardial perfusion imaging
Diabetes mellitus
Coronary artery disease
Prognosis

description: Σκοπός. Ο σακχαρώδης διαβήτης (ΣΔ) αποτελεί μείζονα παράγοντα κινδύνου για την ανάπτυξη νόσου των στεφανιαίων αγγείων (ΝΣΑ). Η συχνή απουσία συμπτωμάτων στους διαβητικούς ασθενείς έχει ως επακόλουθο την καθυστερημένη διάγνωση της ΝΣΑ. Αυτή η διαπίστωση, σε συνδυασμό με τον συνεχώς αυξανόμενο επιπολασμό του ΣΔ, καθιστούν την μη επεμβατική ανίχνευση της ΝΣΑ στους διαβητικούς ασθενείς, ένα πολύ σημαντικό θέμα. Σε αυτή τη μελέτη, ερευνάται η αποτελεσματικότητα του σπινθηρογραφήματος άρδευσης του μυοκαρδίου (ΣΑΜ) στην πρόβλεψη εμφάνισης καρδιακών συμβαμάτων σε χαμηλού κινδύνου διαβητικούς ασθενείς με πιθανή ΝΣΑ που βρίσκονται υπό την βέλτιστη θεραπεία. Μεθοδολογία. Τον πληθυσμό της μελέτης αποτέλεσαν 86 διαβητικοί ασθενείς, χωρίς γνωστή ΝΣΑ που είχαν υποβληθεί σε ΣΑΜ. Οι ασθενείς αυτοί, είχαν μη καρδιακής αιτιολογίας πόνο στο στήθος ή κανένα σύμπτωμα, φυσιολογικό ηλεκτροκαρδιογράφημα ηρεμίας και φυσιολογική δοκιμασία κόπωσης και όλοι βρίσκονταν υπό την βέλτιστη φαρμακευτική θεραπεία. Ως τελικά σημεία λήφθηκαν ο θάνατος καρδιακής αιτιολογίας, το έμφραγμα του μυοκαρδίου, νέο-εμφανιζόμενη καρδιακή ανεπάρκεια και διάγνωση της ΝΣΑ με αγγειογραφία μετά από δύο μήνες από το ΣΑΜ, με ή χωρίς επακόλουθη επέμβαση επαναγγείωσης. Αποτελέσματα. Φυσιολογικό ΣΑΜ είχαν 60 ασθενείς (69,8%), ενώ οι υπόλοιποι 26 (30,2%) εμφάνισαν διαταραχές της αιμάτωσης του μυοκαρδίου. Κατά τη διάρκεια της περιόδου παρακολούθησης (διάμεσος χρόνος 32,5 μήνες), συνέβησαν 14 καρδιακά συμβάματα. Στην πολυπαραγοντική ανάλυση βρέθηκε ότι το παθολογικό ΣΑΜ (αναλογία κινδύνου 4,2, p = 0,018), η παχυσαρκία (αναλογία κινδύνου 4,3, p = 0,035) και η περιφερική αγγειακή νόσος (αναλογία κινδύνου 3,6, p = 0,047) αποτελούν τους κύριους ανεξάρτητους προγνωστικούς παράγοντες εμφάνισης καρδιακών συμβαμάτων. Στους ασθενείς με παθολογικό ΣΑΜ το ετήσιο ποσοστό εμφάνισης καρδιακών συμβαμάτων ήταν 12,2% έναντι του 4,0% σε αυτούς με φυσιολογικό σπινθηρογράφημα (p=0,008). Συμπεράσματα. Συμπερασματικά, το ΣΑΜ με αδενοσίνη είναι ένα αποτελεσματικό εργαλείο για την προγνωστική αξιολόγηση των χαμηλότερου κινδύνου διαβητικών ασθενών με πιθανή ΝΣΑ, που βρίσκονται υπό την βέλτιστη φαρμακευτική αγωγή.
description: Aim. Diabetes mellitus (DM) is a major risk factor of developing coronary artery disease (CAD). CAD in diabetics may present clinically with atypical or without symptoms which may delay its diagnosis. Thus, noninvasive cardiac screening of asymptomatic diabetic patients is a very important issue. This study investigates the efficacy of myocardial perfusion imaging in the prediction of cardiac events in lower-risk diabetic patients with suspected CAD and receiving an optimal medical treatment. Methods. Follow-up data were collected from 86 consecutive diabetic patients without known CAD who had undergone an adenosine stressing myocardial perfusion scintigraphy. These patients had non-cardiac chest pain or no symptoms, a normal resting electrocardiogram and no prior positive stress testing. End-points were cardiac death, myocardial infarction, new-onset heart failure and CAD diagnosed by angiography after two months of nuclear testing with or without subsequent coronary revascularization. Results. Normal myocardial perfusion was found in 60 patients (69.8%), whereas 26 diabetics had (30.2%) an abnormal perfusion. During the follow-up period (median 32.5 months), 14 cardiac events occurred (163% cumulative event rate). In multivariate analysis, evidence of myocardial ischemia (hazard ratio 4.2, p=0.018), obesity (BMI ≥30 Kg/m2, hazard ratio 4.3, p=0.035) and peripheral vascular disease (hazard ratio 3.6, p=0.047) were found independent predictors of cardiac events. At the end of the follow-up, in patients with an abnormal MPI the cumulative probability of cardiac event-free survival was 69.2% and in diabetics with a normal myocardial perfusion was 90% (p=0.008), corresponding to annual cardiac event rates of 12.2% versus 4.0%, respectively. Conclusion. Adenosine MPI is an effective tool for the prognostic evaluation of lower-risk diabetic patients with suspected CAD, receiving currently recommended medical treatment.